ai4bharat/Pralekha huggingface dataset:
کوئلے کی وزارت
ستمبر 2023 میں16فیصدکےاضافے کے ساتھ کوئلے کی مجموعی پیداوار 67.21 ملین ٹن ہوئی
کول انڈیا لمٹیڈ کے ذریعہ 51.44 ملین ٹن کی پیداوار
ستمبر میں 11فیصد اضافے کے ساتھ کُل 462.32 ملین ٹن کوئلے بھیجے گئے
کوئلے کی وزارت نے ستمبر 2023 کے مہینے کے دوران مجموعی اضافہ درج کرتے ہوئے 67.21 ملین ٹن کوئلے کی پیداوار کی ، جو کہ پچھلےسال اسی مہینے میں 58.04 ملین ٹن کو ئلے کی پیداوار کے مقابلے 15.81فیصد کا اضافہ ہے۔ستمبر 2023 کے مہینے میں کول انڈیا لمٹیڈ  کی پیداوار میں بھی اضافہ ہوا ہے ، جو کہ 51.44 ملین ٹن ہے اور ستمبر 2022 میں 45.67 ملین ٹن کوئلے کی پیداوار کے مقابلے 12.63فیصد کا اضافہ ہے۔مجموعی طورپر دیکھا جائے تو مالی سال 23-2022 میں ہونے والی 382.16 ملین ٹن کوئلے کی پیداوار کے مقابلے مالی سال 24-2023 میں  428.25 ملین ٹن کوئلے کی پیداوار ہوئی ہے ، جو کہ 12.06 فیصد کا اضافہ ہے۔
اس کے علاوہ بھیجے گئے کوئلے کی مقدار میں بھی ستمبر 2023 کے دوران زبردست اضافہ ہوا ہے، جو کہ 70.33ملین ٹن ہے۔ ستمبر 2022 میں 61.10 ملین ٹن کے مقابلے یہ 15.12 فیصد کا اضافہ ہے۔اس کے علاوہ کول انڈیا لمٹیڈ  کے ذریعہ ستمبر 2023 میں 55.06 ملین کوئلے بھیجے جاچکے ہیں جبکہ ستمبر 2022 کے 48.91 ملین ٹن کوئلے کے مقابلے 12.57 فیصد کا اضافہ ہے۔مجموعی طورپر دیکھا جائے تو مالی سال 23-2022 میں بھیجے گئے 416.64 ملین ٹن کوئلے کے مقابلے مالی سال 24-2023 میں  کُل 462.32 ملین ٹن کوئلے بھیجے جاچکے ہیں ، جو کہ 10.96فیصد کا اضافہ ہے۔
پیداوار ،روانگی اور ذخیرے کی سطحوں کے معاملے میں کوئلے کے شعبے میں بے انتہا اضافہ دیکھنے کو مل رہا ہے ۔ یہ غیر معمولی ترقی کوئلے کی پی ایس یو کی انتھک کوششوں کا نتیجہ ہے، جس نے اس غیر معمولی ترقی کو حاصل کرنے میں نمایاں رول ادا کیا ہے۔یہ کوئلے کی فراہمی کے نظام کی طاقت کو ظاہر کرتا ہے اور ملک بھر میں کوئلے کی بہتر تقسیم کو یقینی بناتا ہے۔
کوئلے کی وزارت کوئلے کی پیداوار اور فراہمی کے لئے پابند عہدہے اور اس کی طرف سے ملک کی مسلسل ترقی اور خوشحالی کے لئے قابل اعتماد اور لچک دار توانائی کے شعبے کو بے روک ٹوک کوئلے کی سپلائی کو یقینی بنانے کی لگاتار کوشش کی جارہی ہے۔
قانون اور انصاف کی وزارت
وزارت قانون و انصاف کا محکمہ قانونی امور اور قانون سازی کا محکمہ چنتن شیور کا اہتمام کریں گے
وزارت قانون و انصاف کا محکمہ قانونی امور اور قانون سازی کا محکمہ 25 جون 2023 کو آئی ٹی پی او، پرگتی میدان، نئی دہلی میں وزیر مملکت  جناب ارجن رام میگھوال کی موجودگی میں چنتن شیور کا اہتمام کرنے جا رہے ہیں۔ چنتن شیور کا مقصد وزارت کے کام کا جائزہ لینا اور وزیر اعظم جناب نریندر مودی کے ’’وژن 2047‘‘ کو نافذ کرنے کے لیے ایک ایکشن پلان تیار کرنا ہے۔
آئندہ منعقد ہونے والا چنتن شیور محکمہ کی روزمرہ کی کارروائیوں کے جامع جائزہ کے لیے ایک پلیٹ فارم فراہم کرے گا۔ اس میں ہونے والی بحث کے دوران جدید ٹیکنالوجی کو اپنانے کے ساتھ ساتھ قانونی اصلاحات جیسے کہ آزادی سے پہلے کے قوانین کی منسوخی، فرسودہ قانون سازی کو ختم کرنے اور موجودہ قوانین کو آسان بنانے پر توجہ مرکوز کی جائے گی۔
ایک اور اہم ایجنڈا کام کی جگہ کے تناؤ کو کم کرنے اور باہمی تعاون اور نتیجہ خیز دفتری ماحول کو فروغ دینے پر مرکوز ہوگا۔ اس کا مقصد ٹیم ورک کو بڑھانا اور ساتھی کارکنوں کے درمیان مربوط کوششوں کی حوصلہ افزائی کرنا ہے، جبکہ کاروبار کرنے میں آسانی کے لیے شہریوں پر مرکوز اور اچھی حکمرانی کو فروغ دے کر ہندوستان کے لیے وزیر اعظم کے وژن کو پورا کرنا ہے۔
مذکورہ بالا موضوعات کے علاوہ، اس میٹنگ کا مقصد تعاون کو فروغ دے کر اور جمود کو توڑ کر اختراعی خیالات پیدا کرنا بھی ہوگا۔ دونوں محکموں کے ملازمین کو ایک ساتھ لا کر، مستقبل میں تعمیری ٹیم ورک اور جدت کو فروغ دینے والا ایک سازگار ماحول پیدا کرنا ہے۔
مزید برآں، چنتن شیور سروس کی فراہمی کو بہتر بنانے، عمل کو ہموار کرنے، اور وسائل کے استعمال کو بہتر بنانے پر بات چیت کے لیے ایک پلیٹ فارم فراہم کرے گا۔ یہ اجتماع کھلے مکالمے اور بہترین طور طریقوں کے اشتراک کی حوصلہ افزائی کرے گا، اس بات کو یقینی بنائے گا کہ محکمے شہریوں کی ضروریات کو پورا کرنے کے لیے مؤثر طریقے سے کام کریں۔
مجموعی طور پر، چنتن شیور موجودہ طرز عمل پر غور کرنے، نئے امکانات کو تلاش کرنے، اور ایسی حکمت عملی تیار کرنے کے لیے ایک اہم تقریب کے طور پر کام کرے گا جو ایک ترقی پسند اور جامع ہندوستان کے لیے حکومت کے وژن کے مطابق رہتے ہوئے محکمہ کی تعمیر و ترقی میں معاون ثابت ہو۔
پیٹرولیم اور قدرتی گیس کی وزارت
پی ایم یو وائی کے تحت سلینڈروں کی ری فِل تفصیلات
پردھان منتری اجولا یوجنا کے مستفیدین کی فی کس کھپت میں اضافہ ہوا
پیٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ موجودہ مالی سال میں  پردھان منتری اجولا یوجنا  کے مستفیدین کی سلینڈر ری فِل فی کس کھپت 20-2019 میں 3.01 ری فِل سے بڑھ کر 3.66 ری فِل ہو گئی ہے۔
مالی سال 2019-20 سے 2021-22  کے دوران پی ایم یو وائی کے مستفیدین کے ذریعہ ایل پی جی کے فی کس استعمال کی ریاست / مرکز کے لحاظ سے تفصیلات جدول میں دی گئی ہیں۔
پی اے ایچ ا ے ایل اسکیم کے تحت، سبسڈی، جیسا کہ قابل قبول ہے، اہل مستفیدین کے بینک اکاؤنٹ میں جمع کر دی جاتی ہے۔ 2020-21 میں 23666 کروڑ کے آر ای کے مقابلے ڈی بی ٹی ایل – پی اے ایچ اے ایل کے تحت 23666 کروڑ روپے استعمال کئے گئے۔موجودہ سال کے لیے3400 کروڑ روپے کے آر ای کے مقابلے میں دسمبر 2021 تک130 کروڑ روپے استعمال ہو چکے ہیں۔
|
|
ریاست
|
|
2019-20
|
|
2020-21
|
|
2021-22 
|
|
انڈمان اور نکوبار
|
|
3.85
|
|
5.45
|
|
4.10
|
|
آندھرا پردیش
|
|
3.15
|
|
4.82
|
|
3.83
|
|
اروناچل پردیش
|
|
3.83
|
|
4.83
|
|
3.70
|
|
آسام
|
|
2.37
|
|
3.49
|
|
2.71
|
|
بہار
|
|
3.38
|
|
4.73
|
|
3.93
|
|
چنڈی گڑھ
|
|
6.05
|
|
7.45
|
|
5.18
|
|
چھتیس گڑھ
|
|
1.37
|
|
2.57
|
|
1.82
|
|
دادرہ اور نگر حویلی
|
|
2.86
|
|
4.08
|
|
4.24
|
|
دہلی
|
|
7.91
|
|
8.12
|
|
6.20
|
|
گوا
|
|
3.82
|
|
5.22
|
|
4.58
|
|
گجرات
|
|
3.94
|
|
4.92
|
|
4.47
|
|
ہریانہ
|
|
5.25
|
|
6.10
|
|
5.34
|
|
ہماچل پردیش
|
|
3.66
|
|
5.21
|
|
4.07
|
|
جموں و کشمیر
|
|
2.43
|
|
3.49
|
|
2.85
|
|
جھارکھنڈ
|
|
2.25
|
|
3.48
|
|
2.55
|
|
کرناٹک
|
|
3.50
|
|
5.09
|
|
4.51
|
|
کیرالہ
|
|
3.43
|
|
4.99
|
|
4.13
|
|
لکشدیپ
|
|
3.22
|
|
4.14
|
|
3.67
|
|
مدھیہ پردیش
|
|
2.21
|
|
3.48
|
|
2.92
|
|
مہاراشٹر
|
|
3.17
|
|
4.77
|
|
4.19
|
|
منی پور
|
|
4.56
|
|
5.50
|
|
4.99
|
|
میگھالیہ
|
|
2.44
|
|
3.33
|
|
2.62
|
|
میزورم
|
|
4.69
|
|
6.22
|
|
4.76
|
|
ناگالینڈ
|
|
3.01
|
|
4.27
|
|
3.39
|
|
اوڈیشہ
|
|
2.29
|
|
3.98
|
|
3.01
|
|
پڈوچیری
|
|
5.25
|
|
6.67
|
|
6.28
|
|
پنجاب
|
|
4.13
|
|
5.74
|
|
4.92
|
|
راجستھان
|
|
3.14
|
|
4.36
|
|
4.10
|
|
سکم
|
|
5.14
|
|
5.41
|
|
3.42
|
|
تمل ناڈو
|
|
3.30
|
|
4.89
|
|
4.12
|
|
تلنگانہ
|
|
2.81
|
|
4.18
|
|
3.48
|
|
تریپورہ
|
|
2.37
|
|
3.79
|
|
2.65
|
|
اتر پردیش
|
|
3.50
|
|
4.80
|
|
4.13
|
|
اتراکھنڈ
|
|
4.22
|
|
5.45
|
|
4.74
|
|
مغربی بنگال
|
|
2.80
|
|
4.59
|
|
3.45
|
|
کُل ہند
|
|
3.01
|
|
4.39
|
|
3.66
وزارت دفاع
بھارتی فوج نے اپنے پیدل دستے کا 76 واں دن منایا
پیدل دستے کا دن ہر سال 27 اکتوبر کو، ہندستانی فوج کے سب سے بڑے لڑنے والا پیدل دستے کے تعاون کو تسلیم کرنے کے لیے منایا جاتا ہے۔ یہ دن قوم کے لیے ایک منفرد اہمیت کا حامل ہے، کیونکہ 1947 میں یہی دن تھا جب ہندوستانی فوج کے پیادہ جوان سری نگر کے ہوائی اڈے پر اترنے والے پہلے دستے بن گئے تھے۔ یہ ایک ایسا عمل تھا جس نے سری نگر کے مضافات سے حملہ آوروں کو پسپا کر دیا تھا اور ریاست جموں و کشمیر کو پاکستان کے حمایت یافتہ قبائلی حملے سے محفوظ کیا تھا۔
2022 کے پیدل دستے کے دن کی تقریبات کے ایک حصے کے طور پر، آج نیشنل وار میموریل میں پیدل دستے کے ہیروز، جنہوں نے قوم کی خدمت میں عظیم قربانیاں دیں، کو خراج عقیدت پیش کرنے کے لیے ایک گل پوشی کی تقریب کا اہتمام کیا گیا۔ کرنلوں اور رجمنٹس سمیت جنرل انل چوہان، چیف آف ڈیفنس اسٹاف، لیفٹیننٹ جنرل بی ایس راجو، وائس چیف آف آرمی اسٹاف نے اس پروقار موقع پر گلہائے عقیدت پیش کئے۔ تین اعزاز یافتہ سابق فوجیوں یعنی لیفٹیننٹ کرنل رام سنگھ سہارن کیرتی چکرا ، سب میجر اور اعزازی کیپٹن یوگیندر سنگھ یادو پرم ویر چکر  اور سپاہی سردار سنگھ ویر چکر  نے بھی پیدل دستے کے سابق فوجیوں کی جانب سے گلہائے عقیدت پیش کئے۔
آزادی کا امرت مہوتسو کے ایک حصے کے طور پر سری نگر اترنے کے 76 ویں سال کی یاد میں چار اہم سمتوں سے ادھم پور ، احمد آباد ، ویلنگٹن  اور شیلانگ  سے بائیک ریلیوں کو وار میموریل پر چیف آف ڈیفنس اسٹاف کے ذریعہ جھنڈی دکھاکر شروع کیا ۔ بائیک سواروں نے 10 دنوں میں 8000 کلومیٹر سے زیادہ کا مجموعی فاصلہ طے کیا جبکہ پیدل دستے کے سپاہیوں کی بہادری اور قربانیوں کو خراج تحسین پیش کرنے کے لیے راستے میں آنے والے ویر ناریوں، سابق فوجیوں، این سی سی کیڈٹس اور طلباء کے ساتھ بات چیت کی ۔
تمام پیادہ فوجیوں کے نام اپنے پیغام میں، پیدل دستے کے ڈائریکٹر جنرل نے انہیں بہادری، قربانی، بے لوث لگن کے ساتھ ڈیوٹی، پیشہ ورانہ مہارت کے بنیادی قدر کے لیے اپنے آپ کو دوبارہ وقف کرنے اور قوم کی سالمیت اور خودمختاری کے دفاع کے لیے اپنے عزم میں ثابت قدمی کی تلقین کی ۔
امور داخلہ کی وزارت
مذہب کی بنیاد پر شہریت
نئی دہلی، 13فروری 2019؍داخلی امور کے وزیر مملکت جناب کرن رجیجو نے آج راجیہ سبھا میں ایک سوال کے تحریری جواب میں بتایا کہ شہریت ہندوستات کے آئین کے ساتویں شیڈول میں فہرست -1، مرکزی فہرست کے سیریل نمبر 17 میں درج ہے۔ سے پارلیمنٹ میں شہریت کے ترمیمی بل 2016کو پیش کرنے سے پہلےمتعلقہ فریقوں یعنی قانون و انصاف کی وزارت، بیرون ملکوں میں رہنے والے ہندوستانیوں کے امور کی وزارت اور سیکورٹی ایجنسیوں سے صلاح مشورہ کیاگیا تھا۔ یہ بل پارلیمنٹ کی ایک مشترکہ کمیٹی کے حوالے کیا گیا تھا، جس نے بل کا جائزہ لیتے ہوئے شمال مشرقی ریاستوں سمیت مختلف فریقوں سے مشورہ کیا تھا۔
اس بل کا کسی خاص ریاست سے تعلق نہیں ہے۔یہ سبھی ریاستوں اور مرکز کے زیر انتظام علاقوں کے لئے قابل اطلاق ہے۔ شہریت کے اس ترمیمی بل 2019 کا مقصد 6 مخصوص طبقوں یعنی ہندو، سکھ، بودھ، جین ، پارسی اور عیسائی طبقوں سے تعلق رکھنے والے ان تارکین وطن کو ہندوستانی شہریت کے حصول میں سہولت پہنچانا ہے، جن کا تعلق افغانستان، پاکستان اور بنگلہ دیش سے ہے۔ جنہوں نے اپنے ملکوں میں مذہب کی بنیاد پر ایذا رسانی یا اس طرح کی ایذا رسانی کے خوف کی وجہ سے ہندوستان میں پناہ لی ہے اور جو 31دسمبر 2014ء کو یا اس سے پہلے ہندوستان میں داخل ہوئے ہیں۔
U: 950
(Visitor Counter : 55
بندرگاہوں، جہاز رانی اور آبی راستوں کی وزارت
جناب منسکھ منڈوایہ نے سمندری طیاروں کے آپریشن پروجیکٹوں کا جائزہ لیا
سولہ سمندری طیاروں کے پروجیکٹ جلد ہی حقیقت کا روپ دھار لیں گے
نئی دہلی،23 جون، جہاز رانی کے وزیر مملکت  جناب منسکھ منڈوایہ نے آج ‘چائے پہ چرچا’ میٹنگ کے دوران بھارت کے سمندری سیکٹر میں تبدیلی لانے کے لیے وزارت کے حکام کے ساتھ ایک میٹنگ میں سمندری طیاروں کے پروجیکٹوں کا جائزہ لیا۔
سمندری طیاروں کے پروجیکٹوں سے بھارت کے طویل دشوار گزار اور پہاڑی علاقوں میں تیز رفتار اور بغیر کسی دقت کے سفر کا متبادل راستہ فراہم ہوگا۔ ا ڑان اسکیم کے تحت ریجنل کنیکٹی ویٹی روٹوں کے زیر عنوان اب تک 16 سمندری طیاروں کے راستوں کی نشان دہی کی گئی ہے۔ ان 16 سمندری طیاروں کے روٹوں میں سابرمتی اور سردار سروور اسٹیچو آف یونٹی کا روٹ بھی شامل ہے۔ اس سلسلے میں راستوں کے متعلقہ سروے کا کام مکمل کرلیا گیا ہے۔
جناب منڈوایہ نے رائے ظاہر کی کہ سابرمتی اور نرمدا ریور اسٹیچو آف یونٹی سمندری طیارے کے روٹ سے وقت بچے گا اور سیاحت کو فروغ حاصل ہوگا کیونکہ اس طرح نرمدا وادی اور اسٹیچو آف یونٹی کو بغور دیکھا جاسکے گا۔ جناب منڈاویہ نے حکام کو ہدایت دی کہ وہ امریکہ، کنیڈا، مالدیپ اور آسٹریلیا جیسے ملکوں کے واٹرڈروم بنیادی ڈھانچے کے اچھی طرح جائزے کے بعد بھارت کے لیے واٹرڈروم  ماڈل تیار کریں جو بھارت کے قوانین اورسمندری طیاروں کے چلانے کے ضابطوں سے مطابقت رکھتے ہوں۔
تفصیلی تبادلہ خیال کے بعد انھوں نے سابر مالا ڈیولپمنٹ کمپنی لمیٹڈ  اور انگلینڈ واٹر بیس اتھارٹی آف انڈیا  کو ہدایت کی کہ وہ اکتوبر 2020 تک سابرمتی اور اسٹیچو آف یونٹی روٹ پر سمندری طیارے چلانے کی شروعات میں ہاتھ بٹائیں۔اس سلسلے میں ایئر فورس اتھارٹی آف انڈیا کی طرف سے آئی ڈبلیو اے آئی کے ذریعے کیے جانے والے سمندری طیاروں کے روٹوں کے جائزے کا کام زیادہ سے زیادہ ستمبر 2020 تک مکمل کیا جانا ہے۔
آئی ڈبلیو اے آئی اندرون ملک آبی راستوں پر سمندری طیاروں کے پروجیکٹ کا انتظام کرے گا جبکہ ایس بی سی ایل ساحلی علاقوں میں سمندری طیاروں کے پروجیکٹوں کے انتظام کی ذمے داری سنبھالے گا۔ آئی ڈبلیو اے آئی اور ایس بی سی ایل جہاز رانی کی وزارت فلائٹ آپریٹروں، وزارت سیاحت اورڈی جی سی اے کے ساتھ تال میل رکھیں گے۔
بندرگاہوں، جہاز رانی اور آبی راستوں کی وزارت
جناب سونووال نےکہا،ہندستان 2025 تک 5 ٹریلین ڈالر کی معیشت تک پہنچنے کے لئے سپلائی چین کی صلاحیت بڑھانے اور لاجسٹکس کی لاگت کو کم کرنے کا ہدف لے کر چل رہا ہے
آئنددس سالوں میں ہندستان کے سمندری علاقے کی مربوط اور تیز رفتار ترقی کو یقینی بنانے کے لئے میری ٹائم انڈیا 2030
نئی دہلی،15دسمبر 2021/بندر گاہوں، جہاز رانی ، آبی شاہراہوں اور آیوش کے مرکزی وزیر جناب سربانند سونووال نے کہاکہ ہندستان سپلائی چین کی گنجائش اور مہارت بڑھانے اور پروجیکٹ لاگت کو کم کرنے کا ہدف لے کر چل رہا ہے، جس سے ہندستان کو 2025 تک 5 ٹریلین ڈالر کی معیشت تک پہنچنے کے اپنے طے شدہ ہدف کو حاصل کرنے میں آسانی ہوگی۔ انہوں نے کہاکہ ہندستان دنیا میں سب سےبڑی سپلائی چین اور لاجسٹک شعبوں میں سے ایک ہے، جو تیز رفتار سے بڑھ رہا ہے۔ ایک ماہر لوجسٹک نظام کو معیشت کے تمام شعبوں کی مقابلہ آرائی میں سدھار کے لئے کیٹالسٹ مانا جاتا ہے۔
ورچوئل سی آئی آئی پارٹنرشپ سمٹ 2021 سے خطاب کرتے ہوئے جناب سونووال نے بتایا کہ بندرگاہ، جہاز رانی اور آبی راستوں کی وزارت نے آئندہ دس سالوں میں ہندستان کو عالمی سمندری علاقے میں سب سے آگے لےجانے کے مقصد سے ہندستان کے سمندری علاقے کی مربوط اور تیز رفتار ترقی کو یقینی بنانے کے لئے ایک خاکہ-میری ٹائم انڈیا ویژن 2030 تیار کیا ہے۔ انہوں نے کہا ایم آئی وی 2030 نے عالمی سطح پر میگا پورٹ کو فروغ دینے اور بندرگاہوں کے بنیادی ڈھانچے کے نشاندہی کی ہے۔ ان پہلوں سے بندرگاہوں کی مجموعی آپریشنل لاگت کم کرنے ،صلاحیت اور مال برداری صلاحیت بڑھانے ، بڑےجہازوں کو سنبھالنے کی صلاحیت فراہم کرنے اور جنوبی ایشیائی علاقے میں ہندستانی بندرگاہ کیاسٹریٹیجیک اہمیت کو بڑھانے میں مدد ملے گی۔
جناب سونووال نے کہا کہ ایم آئی وی 2030 کے تحت بندرگاہوں، شپنگ اور آبی گزرگاہ سلسلہ میں 3 سے 3.5 لاکھ کروڑ روپے کے مجموعی سرمایہ کاری کا تصور کیا گیا ہے۔انہوں نے کہا اس ویژن روڈ میپ سے ہندستانی بندگاہوں کے لئے 20000 کروڑ روپے سے زیادہ ممکنہ سالانہ محصول حاصل کرنے میں مددملنے کا امکان ہے۔ اس کےعلاوہ ، اس سے ہندستانی سمندری علاقے میں اضافی 20 لاکھ سے زیادہ نوکریاں  پیدا ہونے کی بھی امید ہے۔
وزارت اطلاعات ونشریات
دہشت گردی سمیت دیگر سنگین جرائم میں ملوث لوگوں کو پلیٹ فارم نہ دیں: ٹیلی ویژن چینلوں کو وزارت اطلاعات ونشریات کا مشورہ
اطلاعات ونشریات کی وزارت نے آج ٹیلی ویژن چینلوں کو ایک ایڈوائزری جاری کرکے کہا ہے کہ وہ ایسے افراد کو پلیٹ فارم مہیا نہ کریں جن کے خلاف دہشت گردی سمیت سنگین جرائم کے الزامات ہیں یا وہ قانون کے ذریعے پابندی لگائی گئی تنظیموں سے متعلق ہوں۔
یہ ایڈوائزری حال ہی میں ایک ٹیلی ویژن چینل پر ایک غیر ممالک سے تعلق رکھنے والے شخص کے مباحثے میں شرکت کے تناظر میں جاری کی گئی ہے جس کے خلاف دہشت گردی سمیت دیگر جرائم کے سنگین الزامات ہیں جو ایک ایسی تنظیم سے ہے جسے ہندوستان میں غیر ممنوعہ میں قرار دیا جاچکا ہے۔بحث کے دوران اس شخص نے کئی ایسے تبصرے کیے جو ملک کے اتحاد /سالمیت، ہندوستان کے تحفظ کے تناظر میں دوست ممالک کے ساتھ ہندوستان کے باہمی تعلقات کے لیے نقصان دہ ہے اور ملک کے عوامی نظم وضبط کو بھی اس سے نقصان پہنچنے کا سخت اندیشہ لاحق ہے۔
وزارت نے واضح طور سے کہا ہے کہ سرکار میڈیا کی آزادی کو برقرار رکھنا چاہتی ہےاور آئین کے تحت اس کے اختیارات کا احترام کرتی ہے لیکن اس کے ساتھ ساتھ ٹیلی ویژن چینلوں کے ذریعے نشر شدہ مواد کیبل ٹیلی ویژن نیٹ ورکس  ایکٹ 1995 سمیت دفعہ 20 کی ذیلی دفعہ  کی خلاف ورزی بھی ہے۔
تفصیلی ایڈوائزری ذیل میں دیے گئے لنک پر دستیاب ہے:
https://new.broadcastseva.gov.in/digigov-portal-web-app/Upload?flag=iframeAttachView&attachId=140712323&whatsnew=true
وزارت دفاع
وزیر دفاع جناب راج ناتھ سنگھ ہندوستان کے دفاعی تعلقات کو مزید مستحکم کرنے کے لیے دو یورپی ممالک اٹلی اور فرانس کا دورہ کریں گے
وزیر دفاع جناب راج ناتھ سنگھ 9 اکتوبر سے 12 اکتوبر 2023 تک اٹلی اور فرانس کا دورہ کریں گے۔ دونوں ملکوں کے اپنے دورے کے پہلے مرحلے کے دوران، وزیر دفاع روم میں اٹلی کے وزیر دفاع مسٹر گائیڈو کریسیٹو سے ملاقات کریں گے ۔ مارچ 2023 میں اٹلی کے وزیر اعظم کے دورہ ہند کے دوران ہندوستان اور اٹلی کے درمیان تعلقات کو اسٹریٹجک پارٹنرشپ کی طرف بڑھا دیا گیا تھا۔
دوسرے اور آخری مرحلے کے دوران، جناب راج ناتھ سنگھ پیرس میں اپنے ہم منصب، فرانس کے مسلح افواج کے وزیر مسٹر سیباسٹین لیکورنو کے ساتھ 5ویں سالانہ دفاعی مذاکرات کریں گے۔ ہندوستان اور فرانس نے حال ہی میں اسٹریٹجک پارٹنرشپ کے 25 سال کا جشن منایا۔ دونوں ممالک مابین اہم صنعتی تعاون سمیت گہرے اور وسیع پیمانے پر دو طرفہ دفاعی تعلقات ہیں ۔
روم اور پیرس دونوں میں، وزیر دفاع صنعتی تعاون کے ممکنہ مواقع پر تبادلہ خیال کرنے کے لیے دفاعی صنعت کے سی ای اوز اور سینئر نمائندوں کے ساتھ بھی بات چیت کریں گے ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10527
(Visitor Counter : 22
ریلوے کی وزارت
اگست، 2020 میں سروس کے آغاز کے بعد سے، تقریباً 1,600 کسان ریل خدمات جاری ہیں
پھل اور سبزیوں سمیت تقریبا 5.2 لاکھ ٹن جلد خراب ہونے والی اشیاءکی نقل و حمل کی گئی
نئی دہلی،یکم دسمبر 2021:
مرکزی بجٹ 2020-21 میں کیے گئے اعلان کی تعمیل میں، ہندوستانی ریلویز نے کسان ریل ٹرینیں متعارف کرائی ہیں تاکہ خراب ہونے والی اشیاء بشمول پھل، سبزیاں، گوشت، پولٹری، ماہی گیری اور دودھ کی مصنوعات کی پیداوار یا اضافی خطوں سے کھپت یا کمیکے علاقوں تک کی تیز رفتار نقل و حرکت کو ممکن بنایا جا سکے۔ کسان ریل خدمات وقت کے ساتھ ساتھ مانگ پر مبنی ہیں۔
7 اگست 2020 کو پہلی کسان ریل سروس کے آغاز سے لے کر 19 نومبر 2021 تک، ہندوستانی ریلوے نے 1586 کسان ریل خدمات چلائی ہیں، جن میں پیاز، کیلا، آلو، لہسن، انار، گوبھی، اور دیگر پھل اور سبزیاں سمیت تقریباً 5.2 لاکھ ٹن خراب ہونے والی اشیاء کی نقل و حمل کی گئی ہے۔ یہ خدمات آندھرا پردیش، آسام، گجرات، کرناٹک، مدھیہ پردیش، مہاراشٹر، پنجاب، تلنگانہ، تریپورہ، اتر پردیش اور مغربی بنگال کی ریاستوں سے شروع کی گئی ہیں۔
کسان ریل خدمات کی نقل و حرکت کے لیے ممکنہ سرکٹس کی نشاندہی، زراعت اور کسانوں کی بہبود کی وزارت اور زراعت/مویشی پروری/ماہی پروری کے محکموں کے ساتھ ساتھ ریاستی حکومتوں کے مقامی اداروں اور ایجنسیوں، منڈیوں وغیرہ کی مشاورت سے کی گئی ہے اور اس میں کسان ریل خدمات کو چلانے کے لیے ترجیحی بنیادوں پر، ضرورت کے مطابق ریک فراہم کیے جاتے ہیں۔ ۔
کسان ریل خدمات کے ذریعے سامان کی نقل و حمل کے دوران ابھی تک کسی قسم کی مشکلات کا سامنا نہیں کرنا پڑا ہے۔ ہالٹس، ٹرینوں کے دوروں کی تعداد اورکسان ریل خدمات کے ٹائم ٹیبل کی تشکیل اور نئی خدمات کے تعارف ک، کاشتکاروں اور کنسائنرز کے مشورے سے حتمی شکل دی جاتی ہے۔
یہ معلومات، ریلوے، مواصلات اور الیکٹرانکس اور معلوماتی تکنالوجی کے مرکزی وزیر جناب اشونی ویشنو نے آج لوک سبھا میں ایک تحریری جواب میں دی۔
محنت اور روزگار کی وزارت
ہندوستان کے چیف لیبر کمشنر نے سری نگر میں پروجیکٹ افسران کے ساتھ لیبر قوانین اور نئے لیبر کوڈ کے نفاذ کا جائزہ لیا
بھارت کے چیف لیبر کمشنر شری ڈی پی ایس نیگی نے آج سری نگر میں مختلف ترقیاتی منصوبوں میں لیبر کوڈز میں لیبر قوانین کو حساس بنانے اور انکے نفاذ کی صورتحال کا جائزہ لیا۔ ایئر پورٹ اتھارٹی آف انڈیا  ، این ایچ پی سی ، بی آر او ، این ایچ آئی ڈی سی ایل ، پاور گرڈ ، ایچ پی سی ایل ، سی پی ڈبلیو ڈی ، وغیرہ کے ریاستی حکومت اور سینئر پروجیکٹ افسران کے ساتھ دوسری ملاقات میں ، جناب نیگی نے ان کے پروجیکٹ مقامات پر موجودہ لیبر مسائل کے بارے میں دریافت کیا۔ انھوں نے وہاں جاری مختلف سرگرمیوں کا بھی مطالعہ کیا۔
ریاستی حکومت کے سینئر افسران اور منصوبوں کے انچارج جنرل منیجرز نے چیف لیبر کمشنر کو مختلف لیبر قوانین کی تعمیل کے بارے میں بتایا۔ جناب نیگی نے انکے منصوبوں میں لیبر قوانین کی تعمیل کی صورتحال پر اطمینان کا اظہار کیا۔ انہوں نے افسران اور ٹھیکیداروں کو لیبر قوانین اور نئے لیبر کوڈ کے نفاذ کی اہمیت کے بارے میں بتایا۔ انہوں نے وضاحت کی کہ نئے لیبر کوڈ کی تعمیل حکومت ، ملازمین اور تمام آجرں کے لئے کس طرح فائدہ مند ہے۔ انہوں نے منظم اور غیر منظم دونوں شعبوں میں مزدوروں کے تمام طبقات کے تحفظ اور فلاح و بہبود کو یقینی بنانے کے لئے بھارتی حکومت کی خواہش پر زور دیا ۔جناب نیگی نے موجود افسران کو بتایا کہ لیبر کوڈ پر عمل درآمد زیادہ اہم ہے کیونکہ اکثریت بھارتی حکومت کی پی ایس یوز ہیں اور ان سب کو قطار میں کھڑے اپنے آخری ورکر کوذہن میں رکھنا چاہئے۔
جناب نیگی 19 اور 20 جولائی 2021 کو کارگل اور لداخ کا بھی دورہ کریں گے اوروہاں وہ تبادلہ خیال کریں گے اور میٹنگوں میں حصہ لیں گے ۔
امور داخلہ کی وزارت
وزیر داخلہ جناب امت شاہ نے جگن ناتھ رتھ یاترا کے موقع پر عوام الناس کو اپنی مبارکباد پیش کی ہے
میں جگن یاتھ یاترا کے مبارک موقع پر تمام افراد کو اپنی جانب سے گرم جوشانہ مبارکباد پیش کرتا ہوں : وزیر داخلہ
خدا کرے کہ مہا پربھو، جگن ناتھ ہر کسی کو اچھی صحت ،مسرت اور خوشحالی سے نوازیں:جناب امت شاہ
خدا کرے کہ بھگوان جگن ناتھ ہم سب پر اور ہمارےملک پر اپنی کرم کی بارش اور اپنی مہر قائم رکھیں اور ملک کو کورونا وبائی مرض سےجلد از جلد چھٹکارا حاصل کرنے میں مدد دیں،جے جگن ناتھ: جناب امت شاہ
وزیر داخلہ جناب امت شاہ نے عوام الناس کو آج جگن ناتھ رتھ یاترا کے موقع پر اپنی جانب سے مبارکباد پیش کی ہے۔ اپنے ایک ٹوئیٹ میں انہوں نے کہا ہے کہ رتھ یاترا کے مبارک موقع پر ہر کس و ناکس کو اپنی جانب سے گرم جوشانہ مبارکباد پیش کرتا ہوں۔ خدا کرے کہ مہا پربھو جگن ناتھ ، ہم سب کو اچھی صحت ، مسرت اور خوشحالی سے نوازیں ۔ خدا کرے بھگوان جگن ناتھ ہم سب پر اپنی مہربانی اور اپنا کرم بنائے رکھیں اور ملک کو کورونا وبائی مرض سے جلد از جلد چھٹکارا حاصل کرنے میں مدد دیں ، جے جگن ناتھ ۔
گذشتہ روز وزیر داخلہ نے پوری رتھ یاتراکے سلسلے میں سپریم کورٹ کے فیصلے کی ستائش کی تھی۔ جناب شاہ نے کہا تھا کہ عدالت عظمیٰ کے فیصلے سے پورا ملک مسرت سے ہمکنار ہوا ہے۔ یعنی اس فیصلے کے ذریعے رتھ یاترا کا سلسلہ برقرار رکھےجانے کو یقینی بنایا گیا ہے۔ وزیر داخلہ نے کہا ہے کہ اس فیصلے نے انہیں اور بھارت کے کروڑوں عقیدت مندان کو مسرت سے نوازا ہے کہ وزیراعظم جناب نریندر مودی نے نہ صرف یہ کہ عقیدت مندوں کے جذبات کو سمجھا بلکہ ایسی مشاورت کا عمل شروع کیا جس نے اس امر کو یقینی بنایا کہ ہماری سرزمین کی ایک عظیم روایت برقرار رہے۔
وزارت دفاع
بی ای ایل میں توسیعی سرگرمیاں
موجودہ یونٹ کی ایک حصے کے طور پر، بی ای ایل نے نائٹ ویژن کی مستقبل کی ضروریات کو پورا کرنے کے لیے تقریباً پچاس ایکڑ کے رقبے میں آندھراپردیش کے کرشنا ضلع میں پامارو منڈل کے نملورو گاؤں میں ایک ایڈوانس نائٹ ویژن پروڈکٹس فیکٹری کا قیام کیا ہے۔توقع ہے کہ نئی فیکٹری سے تقریباً 500 افراد کے لیے براہ راست اور بالواسطہ روزگار پیدا ہوا۔
یہ معلومات دفاع کے وزیر مملکت جناب اجے بھٹ نے 21 مارچ 2022 کو راجیہ سبھا میں جناب کناکامیڈالا روندر کمار کو ایک تحریری جواب میں دی۔
بندرگاہوں، جہاز رانی اور آبی راستوں کی وزارت
جہازرانی کی وزارت نے کروز جہازوں کے لئے بندرگاہ ٹیرف شرحوں میں 60 سے 70 فیصد تک کی تخفیف کی ہے
اس فیصلے سے کروز صنعت اور گھریلو کروز سیاحت کو کووڈ-19 کی وبا کے سبب منفی اقتصادی اثرات سے نمٹنے میں مدد ملے گی: جناب منڈاویا
نئی دہلی، 14 /اگست 2020 ۔ جہازرانی کی وزارت نے کروز جہازوں کے لئے ٹیرف کی شرحوں کو معقول بنایا ہے۔ ٹیرف شرحوں میں رعایت کے نیٹ افیکٹ سے بندرگاہ ٹیرف شرحوں میں فوری طور پر 60 سے 70 فیصد کمی آئے گی، جس سے کووڈ-19 کی وبا کی صورت حال میں معیشت کی مدد کے لئے حکومت کی پالیسی کے مطابق ملک میں کروز صنعت کو کافی راحت ملے گی۔
کروز جہازروں کے لئے معقول ٹیرف شرحیں حسب ذیل ہیں:
- ایک کروز جہاز سے پہلے 12 گھنٹے ٹھہرنے  اور 5 ڈالر فی مسافر  کے لئے موجودہ شرح 0.35 ڈالر کی بجائے 0.085 ڈالر فی جی آر ٹی  بندرگاہ چارج لیا جائے گا۔ بندرگاہ برتھ کرایہ، بندرگاہ فیس، پائلٹ، مسافر فیس وغیرہ جیسی دیگر شرحیں وصول نہیں کریں گے۔
- 12گھنٹے سے زیادہ کی مدت تک ٹھہرنے کے لئے کروز جہازوں پر مقررہ فیس ایس او آر  کے مطابق برتھ کرایہ چارج کے برابر ہوگا۔ اس میں کروز جہازوں کے لئے نافذ 40 فیصد کی رعایت کی جائے گی۔
- اس کے علاوہ کروز جہاز سازی
اے۔ 10فیصد رعایت حاصل کرنے کے لئے فی سال 1 سے 50 کال۔
بی۔ 20 فیصد رعایت حاصل کرنے کے لئے فی سال 51 سے 100 کال۔
سی۔ 30 فیصد رعایت حاصل کرنے کے لئے فی سال 100 کال سے زیادہ۔
مذکورہ معقول ٹیرف شرحیں ایک سال کی مدت کے لئے فوراً نافذ ہوں گی۔
کروز شپنگ کاروبار کو مدد دینے کے پیش نظر کروز شپنگ اور سیاحت کے فروغ کے لئے مناسب پالیسی ماحول اور بنیادی ڈھانچہ دستیاب ہوگا۔ یہ صنعت کووڈ-19 کی وبا کے سبب بری طرح متاثر ہوئی ہے۔ سال 2014 سے جہازرانی کی وزارت کی پالیسی جاتی مدد کے سبب بھارت نے کروز شپ کے ذریعے کی گئی کال کی تعداد، جو 2015-16 میں 128 تھی، وہ 2019-20 میں بڑھ کر 593 ہوگئی۔ اس معقولیت کاری سے یہ یقینی بنانے میں مدد ملے گی کہ بھارتی بندرگاہوں میں کروز کال پوری طرح سے سوکھ نہ جائیں۔
جہازرانی کے مرکزی وزیر مملکت  جناب من سکھ منڈاویا نے کہا کہ یہ فیصلہ سمندری اور ندی کروز کے لئے عالمی کروز بازار کے نقشے پر بھارت کو مستحکم کرکے وزیر اعظم جناب نریندر مودی کے ویژن کو حقیقت کا روپ دینے کے لئے جہازرانی کی وزارت کے ذریعے کی گئی کوششوں کا ہی نتیجہ ہے۔ اس سے بھارت میں کروز سیاحت کو بڑی مدد ملے گی، جو کووڈ-19 کی وبا کے منفی اقتصادی اثرات کے سبب بری طرح متاثر ہے۔ یہ بڑی مقدار میں غیرملکی زر مبادلہ کے حصول اور ملک میں کروز سیاحتی شعبے میں بالواسطہ اور بلاواسطہ طور پر بڑی تعداد میں ساحلی روزگار کے مواقع دستیاب کرائے گا۔